Ester – Toortsie, Kameel en Bokbaaivygie se blog
Januarie 3, 2016 Januarie 3, 2016 ~ Toortsie
Ek het nie die aanvangsparagrawe van die boek, Ester, deur Kerneels Breytenbach, geniet nie. Die skryfstyl was so tipies polisieman. Ek hou ook nie van politiek nie.
Ek is so verskriklik bly dat ek verby bladsy een gelees her, want wát ‘n storie! Die skryfstyl het ook verander, die politiek was teenwoordig, maar die eintlike storie is ‘n treinrit vanaf Windhoek na Kaapstad.
Saam met ‘n Duitse spioen, ‘n AO van die polisie, ‘n advokaat, ‘n treindrywer en stoker beleef die leser ‘n paar dae op die trein en alles wat daar gebeur. Die samesyn met groot boeremusiekname in die eetsaal, lus, jaloesie …
Die verhaal speel af kort na die Tweede Wêreldoorlog in ‘n tyd wat die hele wêreld swaarkry en weer sy vere begin regskud. Die inpak van die oorlog is steeds te sien. Maar jy kry soveel meer as ‘n bietjie na-oorlogse denke. Jy is saam op daardie trein, ‘n passasier, word deel van die hoofspelers se lewe.
‘n Boek wat ek met graagte aanbeveel. Ware leesgenot, uitstekend geskryf.
Posted in Boeke en flieks	EsterKerneels Breytenbachtreinrit
‹ PreviousMy kos-nuwejaarsvoornemens vir 2016
Next ›Toortsie se Pan-omelet
15 thoughts on “Ester”
Januarie 3, 2016 om 9:43 vm
Ek kan glad nie saamstem nie! Dit was vir my die vrotste boek wat ek in jare gelees het.
Januarie 3, 2016 om 9:56 vm
Ag nee. Ek gaan gou kyk wat jy geskryf het.
Januarie 3, 2016 om 10:25 vm
Ek het gou Vuurklip se besprekings gelees. Dit klink maar nie te “lekker”om te lees nie.
Januarie 3, 2016 om 10:30 vm
Ja. Ek het dit tog geniet.
Januarie 3, 2016 om 9:14 nm
Dis ook nodig tussenin om so iets te lees.
Januarie 3, 2016 om 12:33 nm
Ek lees moeilik aan Breytenbach maar sal ‘n paar blaaie oplees voordat ek by CNA sal aankoop
Januarie 3, 2016 om 1:36 nm
Ek was nie gewoond aan sy skryfstyl nie, dit was vreemd aan die begin. Ek is bly ek het dit klaar gelees.
Januarie 3, 2016 om 10:39 nm
Ek het ook gou gaan kuier op Vuurklip se werf en dit laat my twyfel of ek die boek gaan lees.Dit bewys weereens dat elke mens ‘n boek verskillend beleef.
Januarie 3, 2016 om 11:42 nm
Ja wat. Dit was vir my anders maar ek het dit geniet. Smaak verskil mis maar. 🙂 Ek het gern probleem nie, ek kry darem nie kommissie nie 😉
Januarie 4, 2016 om 7:26 vm
Uiteenlopende opinies maak my juis nuuskierig oor ‘n boek. Ek dink hoeka ek lees nie genoeg Afrikaans nie. Ek dink ek sal maak soos Daniël sê, ‘n paar bladsye lees en dan besluit. Maar om dit te kan doen sal dit moet wag tot ek weer in SA kom (hopelik in Julie vir ‘n kort kuier).
Januarie 4, 2016 om 8:03 vm
Januarie 4, 2016 om 9:42 vm
Ongelukkig kon ek nog nie vat kry aan enige van Breytenbach se boeke nie. En ek lees nogal wyd.
Januarie 4, 2016 om 9:45 vm
Ek het hierdie geniet, maar is nie seker of ek nog sal koop van hom nie.
Januarie 4, 2016 om 11:30 vm
Sien dis hoekom ek nie Afrikaans lees nie 😆 My dogter was hoogs verontwaardig met my toe sy vertel sy koop nie by P&P nie want hulle ondersteun nie Afrikaans is groot nie. “Dit is hoekom ek by P&P koop, sê ek toe “want ek hou nie van Afrikaans nie.” Net ‘n grappie…. maar dit is so elkeen het sy eie smaak.
Januarie 4, 2016 om 11:52 vm
Net so. Ek het besluit ek sal produkte ondersteun wat Afrikaans op het.
Toe wil ek suiker koop. Die Afrikaanse suiker het die Halaal merk op, die Engelse suiker nie. Toe koop ek maar Engels. Mens kan nie altyd Halaalvry koop nie, maar ‘n sekere persentasie van die produk se orys gasn vir die bevordering van Islam ad jy Halaalprodukte koop. Dan verkies ek die een daarsonder.
Persoonlike keuses. 🙂